Държавен вестник, бр. 1, 2016 г., стр. 138

СТР.  138	
Д Ъ Р Ж А В Е Н  В Е С Т Н И К 	
БРОЙ  1
МИНИСТЕРСТВО
НА ФИНАНСИТЕ
МИНИСТЕРСТВО 
НА ИКОНОМИКАТА
ЗАПОВЕД 
№ ЗМФ-1356 от 28 декември 2015 г. 
№ РД-16-1150 от 28 декември 2015 г.
На основание чл. 189, т. 1, буква „в“ от За-
кона за корпоративното подоходно облагане във 
връзка с Насоките за регионалната помощ за 
периода 2014 – 2020 г. определяме ред и начин 
за издаване на заповед по чл. 189, т. 1, буква „б“ 
от Закона за корпоративното подоходно обла-
гане от Българската агенция за инвестиции на 
данъчно задължените лица за потвърждение на 
спазени условия за допустимост на помощта в 
съответствие с Насоките за регионалната помощ 
за периода 2014 – 2020 г. съгласно приложението, 
неразделна част от заповедта. 
Заповедта да се доведе до знанието на из-
пълнителния директор на Българската агенция 
за инвестиции и на изпълнителния директор на 
Националната агенция за приходите за сведение 
и изпълнение. 
Заповедта да се публикува едновременно на 
интернет страниците на Министерството на фи-
нансите, Министерството на икономиката, На-
ционалната агенция за приходите и Българската 
агенция за инвестиции.
Заповедта влиза в сила от 1 януари 2016 г.
Министър на финансите: 
Вл. Горанов
За министър на икономиката: 
Л. Петров
Приложение
Ред и начин за издаване на заповед по чл. 189, 
т. 1, буква „б“ от Закона за корпоративното 
подоходно облагане 
Чл. 1. (1) Данъчно задълженото лице подава 
формуляр за кандидатстване по образец за данъч-
но облекчение, представляващо държавна помощ 
за регионално развитие по чл. 184 във връзка с 
чл. 189 от Закона за корпоративното подоходно 
облагане (данъчно облекчение), до изпълнителния 
директор на Българската агенция за инвестиции 
най-късно преди започване изпълнението на 
проекта за първоначална инвестиция. Образецът 
на формуляр за кандидатстване е утвърден със 
заповед на министъра на финансите и e обна-
родван в „Държавен вестник“. 
(2) Формулярът за кандидатстване се подава 
от представляващия данъчно задълженото лице, 
като удостовери самоличността си и/или предста-
вителната си власт или от негов упълномощен, с 
нотариално заверено пълномощно, представител 
в деловодството на Българска агенция за инвес-
тиции. Формулярът може да се подаде и чрез 
лицензиран пощенски оператор или по електронен 
път с електронен подпис.
Чл. 2. (1) Българската агенция за инвестиции 
извършва проверка за съответствие на проекта за 
първоначална инвестиция с условията на схемата 
за държавна помощ за регионално развитие по 
чл. 184 във връзка с чл. 189 от Закона за корпо-
ративното подоходно облагане и за потвърждение 
на условията за издаване на заповедта по чл. 189, 
т. 1, буква „б“ от Закона за корпоративното по-
доходно облагане. 
(2) При проверката по ал. 1 се извършва про-
верка за съответствие на проекта, в това число 
най-малко за:
1. наличието на стимулиращ ефект, отгова-
рящ на един от сценариите, описан в точка 61 
от Насоките за регионална помощ за периода 
2014 – 2020 г., за това, че помощта не поражда 
явните отрицателни ефекти, описани в точка 121 
от Насоките за регионална помощ за периода 
2014 – 2020 г., както и че са спазени всички други 
условия за допустимост;
2. максималния размер, интензитета и срока 
на помощта, така че да са спазени условията на 
Решението на Европейската комисия от 14.09.2015 
С(2015) 6174 по държавна помощ SA.39869 
(2014/N) – България и условията на данъчното 
облекчение, съгласно Закона за корпоративното 
подоходно облагане.
(3) Държавната помощ по конкретния про-
ект за първоначална инвестиция се приема за 
съответстваща на Решението на Европейската 
комисия от 14.09.2015 С(2015) 6174 само когато 
има стимулиращ ефект. Стимулиращият ефект е 
налице, когато помощта (преотстъпеният данък) 
променя поведението на данъчно задълженото 
лице по такъв начин, че то да започне допъл-
нителна дейност, допринасяща за развитието на 
община от Списъка на общините с безработица 
със или над 25 на сто по-висока от средната за 
страната за съответната година, която то не би 
предприело без помощта или би предприело, но 
по ограничен или различен начин, или на раз-
лично място. Преотстъпеният данък не трябва да 
представлява субсидия (финансиране) за разходите 
за дейност, които едно данъчно задължено лице 
е щяло да поеме, и не трябва да компенсира 
обичайните стопански рискове от икономическа 
дейност.
(4) Наличието на стимулиращ ефект по ал. 2 
може да бъде доказано при два възможни сценария:
а) сценарий 1 – инвестиционно решение – да-
нъчното облекчение стимулира извършването на 
първоначална инвестиция в община от Списъка 
на общините с безработица със или над 25 на сто 
по-висока от средната за страната за съответната 
година, тъй като първоначалната инвестиция 
при други обстоятелства не би била достатъчно 
рентабилна за данъчно задълженото лице, или